**USMERNENIE**

**k realizácii školenia trénerov licencie D poverenými KSTZ**

V zmysle schválenej akreditácii MŠVVaŠ SR ku vzdelávaniu trénerov SSTZ, zákona 440/2015 Z.z. o športe, na základe, Vyhlášky č.110/2016 MŠVVaŠ SR   o odbornej príprave na nadobudnutie odbornej spôsobilosti v športe a Smernice SSTZ 2/2016 k udeľovaniu trénerských licencií v SR s účinnosťou od 1.9.2016 vydáva toto usmernenie.

Jeho cieľom je zjednotenie postupu pri školení trénerov 1.kvalifikačného stupňa, nakoľko usporiadateľmi môže byť 7 subjektov (KSTZ/RSTZ).

Informácie účastníkom školenia a iná písomná agenda je na hlavičkovom papieri SSTZ

**Pred školením predloží príslušný KSTZ na sekretariát SSTZ**:

* meno garanta školenia (zo zoznamu schválených lektorov akreditačnou komisiou)
* menný zoznam lektorov (zo zoznamu schválených akreditačnou komisiou)
* fakultu športu, kde účastníci absolvujú všeobecnú časť (FTVŠ Bratislava, FŠ PU Prešov)
* návrh tém záverečných prác
* učebný program ( časová realizácia školenia, témy prednášok a praxe s uvedenými lektormi)

Tieto materiály posúdi VV SSTZ

Po ukončení školenia **zašle organizátor na SSTZ:**

* licenčný poplatok á 7€ na osobu
* prezenčnú listinu účastníkov školenia
* **hodnotiaci protokol** (príloha 1) podpísaný členmi skúšobnej komisie, **ktorý obsahuje**
* a/ meno a priezvisko, dátum narodenia, bydlisko, **hodnotenie**

■ testov všeobecnej časti (dodá fakulta) ■záverečných prác ■ obhajoby prác

■ testov špeciálnej časti

**Na základe týchto materiálov SSTZ vydá :**

**Osvedčenie o absolvovaní 1.kvalifikačného stupňa platný 5 rokov**

**a Diplom licencie D platný 3 roky**

**Číslovanie diplomov je celorepublikové**

Príslušný **KSTZ archivuje** dokumentáciu (rozsah podľa registratúrneho poriadku organizácie) :

* doklady o maturite (ukončení SOŠ) účastníkov
* záverečné práce
* testy
* prezenčné listiny
* vyúčtovanie akcie

**Výšku účastníckeho poplatku** určí príslušný KSTZ zohľadňujúc náklady na

* úhradu fakulte športu (ak si fakulta nevyžiada poplatok priamo od účastníkov všeobecnej časti)
* príkazné zmluvy lektorom ( prednášky, posudzovanie prác)
* prenájom (herňa pre prax, zasadačka ap.)
* technické zabezpečenie
* poplatok za licenciu v zmysle smernice

Príslušný KSTZ môže **na predĺženie platnosti** udelenej **licencie D a starej licencie C** usporiadať seminár s odborným programom (Pozri smernicu). KSTZ zašle na adresu SSTZ pozvánku s menom lektora, prezenčnú listinu a preukazy na zápis predĺženia platnosti. Príjem zo seminára je príjmom KSTZ.

Schválené VV SSTZ dňa 9.8.2016

Predložila :RNDr.Marta Brúderová